CI ออกหุ้นกู้ 600 ลบ. ขายรายใหญ่ ชูดอกเบี้ยสูงสุด 5.65%
CI ออกหุ้นกู้ 600 ลบ. ขายรายใหญ่ ชูดอกเบี้ยสูงสุด 5.65%
19 พ.ค. 2558

บริษัท ชาญอิสสระ  ดีเวล็อปเมนท์ จำกัด (มหาชน) หรือ CI ระบุว่า บริษัทได้ยื่นแสดงรายการข้อมูลการเสนอขายหุ้นกู้ของบริษัท มูลค่ารวมไม่เกิน 600  ล้านบาท  มี 2 ชุด ชุดที่ 1 มูลค่าไม่เกิน 300 ล้านบาท อายุ 3 ปี ครบกำหนดไถ่ถอนปี พ.ศ. 2561  อัตราดอกเบี้ยคงที่ร้อยละ 5.35 ต่อปี  และชุดที่ 2 มูลค่าไม่เกิน 300 ล้านบาท อายุ 4 ปี ครบกำหนดไถ่ถอนปี พ.ศ. 2562 อัตราดอกเบี้ยคงที่ร้อยละ 5.65 ต่อปี
โดยจะเสนอขายแก่ผู้ลงทุนสถาบัน และผู้ลงทุนรายใหญ่  ระยะเวลาการจองซื้อหุ้นกู้ ตั้งแต่วันที่ 26-28 พ.ค. 58 โดยหุ้นกู้ชุดนี้ได้รับการจัดอันดับความน่าเชื่อถือของผู้ออกหุ้นกู้ BBB- โดยบริษัท ทริสเรทติ้ง จำกัด เมื่อวันที่ 23 เม.ย. 58
ทั้งนี้ บริษัทมีวัตถุประสงค์ในการนำเงินที่ได้จากการเสนอขายหุ้นครั้งนี้เพื่อใช้ในการลงทุนในโครงการต่างๆของบริษัทและใช้เป็นเงินทุนหมุนเวียน